 Guud ahaan waxay xaqiijiyeen hooyooyinka iyo dhakhaatiirtuba in ay wakhtigaan yaraatay hannaanka naas nuujinta ilmaha loo sameeyo gudaha Soomaaliya taasoo loo sababaynayo dhawr arrimood, dagaallada oo keenay in hooyooyinku noqdaan kuwa isku qabta hawlihii guriga iyo soo dhicinta nolol maalmeedka qoyska oo ay raggii wax badan yihiin kuwo aan shaqo lahayn ama ka maqan hawlihii guud ee qoyska taasoo yaraysa fursadda hooyadu kula joogi lahayd ilmaheeda iyo welwelka hooyada ka haysta raadinta nolosha qoyska oo iyana ku noqotay dhibaato maskaxeed oo yaraysay in hooyadu yeelato caano ku filan, waxaa kaloo qayb ka ah aqoon darrida bulshadu ka qabaan faaiidada caanaha naaska iyo khatarta caanaha gacanta lagu sameeyey. 